人日諗住食餐好好哋嘅，選擇咗嚟九龍灣 Megebox 小南國。叫咗生煎包，鍋貼，水煮魚，醉雞。生煎包，鍋貼：皮厚，入面粒肉好似魚旦咁，唔鬆軟，太甜；最重要係凍，啲所謂肉汁好似食豬油一樣。水煮魚：魚肉帶腥，平時出面食嗰啲好嫰好滑嘅，呢度嘅魚肉質好硬好鞋。味就少少辣，香欠奉。薯粉結成一餅，應該係整咗好耐。醉雞：一般，鞋，有酒味冇香味。我知係冷盤，但唔好真係雪櫃攞出嚟就咁就 serve 會好啲啦。全晚最好的就係壺香片，茶味香，有淡淡茉莉味...